Abdulla Herkî
Abdulla Mihemed Arîs ê ku wek Abdulla Herkî jî tê nasîn, (jdb. 1ê Kanûna paşîn 1989an) stranbêj û pêşkêşvanekî kurd e ku li gundê Sîlanê yê girêdayî navçeya Girdesîn a Akrê ji dayik bûye. Herkî di sala 1996an de li navçeya Girdeşînê dest bi xwendina seretayî kir û her tim hezkirineke mezin ji stranbêjiyê re hebû. Mamoste û hevalên wî di destpêkê de gelek teşwîq kirin ku stranan bêje. Yekem car di sala 2005 de beşdarî bernameya Faraşîn a Kurdistan TV bû û bi nav û deng bû û ew bername bû piştgirek baş jê re ku di cîhana muzîkê de bi cih bibe. Abdulla Herkî di sala 2011an de zewicî û di sala 2012an de bawernameya lîsansê li Zanîngeha Dihokê wergirt û piştî wê çendê karî di warên çand, medya û ronakbîriya ciwanan de bidest bixe.